user
Njengoba senizizwele osopolitiki bekhuluma nani, naphinde nezwa
noDuma exolisa ngokushayisa kwakhe, manje-ke ngizonifundela
umbiko wenkosi. (alungise ipheshana aliphethe maqede aqale
afunde) Ithi inkosi yesizwe sakithi, 'Ngibingelela isikhulu
sikaHulumeni, osopolitiki bezinhlangano zabantu kanye nesizwe
sonke. Sizwe sami engisithandayo, okwenzekile kufana nento
esingeke sisakwazi ukuyiguqula. Asebefile ngeke sibavuse kodwa
ngethemba ukuthi sifunde lukhulu kukho konke osekwenzekile.
Ngabe angiyazi into engiyiphilelayo uma ngingababongi laba bantu
besifazane ababili umkami uMaNgema, kanye noMaShezi,
umkaDuma. Bobabili babambe iqhaza elibaluleke kakhulu ekucisheni
lo mlilo. Ngempela baqinisile abathi, abantu besimame bayimbokodo.
Kusukela manje ikhansela lizoqhubeka nohlelo lokuletha intuthuko
esizweni sami. Nalo liqaphele ukuthi lisebenzisana nabantu abanjani.
Mina-ke ngizolisiza ikhansela. Njengoba alikabi nayo indlu
yokusebenzela, mina nginikela ngendlu elaphaya emzini wami. Leyo
ndlu iseduze kwesango. Yiyo-ke ezoba yigunjana azohlelela kulo
konke okuqondene nemisebenzi yakhe. Ngizovala ngokubonga
amaphoyisa asebenze ngokuzikhandla ukubhula lo mlilo. Yimina
inkosi yenu, uShandu.'

1. Ukuba wena wawunguMbandlwa yiziphi izeluleko ezakhayo
owawungazinikeza uDuma? Bhala amaphuzu AMABILI.
assistant
Emhlabeni kuyahlonishwana, kuyaboniswana.√/
• Akafunde ukulalela.√